شەفەق نیوز/ یەک کەس کوشیا و ١٣ کەسیش لەلای کەمەو زەخمدار بۊن،  لە تەقینەوەی ناو کارخانەیگ ئاسن لە پارێزگای سلێمانی.
سەرچەوەیگ لە خەسەخانەی شار ئەرا ئاژانس شەفەق نیوز وت: تەقینەوەیگ لەناو کارخانەیگ ئاسن لە ناوچەی تانجەرۆ بۊە هووکار کوشیان یەک هاووڵاتی و زەخمداری ١٣ کەستر لەلای کەمەو.
سەرچەوەگە وتیش: دوان لە زەخمدارەیل رەوشیان ئارام نییە.
سەرچەوەیگ ئەمنی ئەرا ئاژانس شەفەق نیوز وت: هووکارەیل تەقینەوەگە تا ئیسە نەزانیاگە، و ئەوەسا لێکوڵینەوە واز کریەێد و زەرەدەیل هەژمار بوود.
